Woord: sikkepitArgieffoto Woord: sikkepit Betekenis: heeltemal niks nie Waar kom dit vandaan? Die woord sikkepit kom uit Nederland. Voorbeelde van die gebruik daarvan is: “Mense voel deesdae sikkepit vir die spoedgrense op ons paaie.” “Dit kan my nie skeel wat hy doen nie. Ek voel sikkepit.” ŉ Mens kan ook sê dat iets geen sikkepit werd is nie. Sikkepit beteken “heeltemal niks nie”. As jy sikkepit vir iets voel, skeel dit jou min, steur jy jou nie daaraan nie. As iets sikkepit werd is, is dit niks werd nie: “Haar pa sê die ou met wie sy uitgaan is ŉ regte sikkepit.” In Nederlands is sik ŉ bok, en die pit die bok se kuttel (mis). As jy geen sikkepit vir iets omgee nie, dan gee jy nie bokdr*lletjie daarvoor om nie. Bron: Die tale wat ons praat – taaldinge uit die gewilde radioprogram Uitgewer: Penguin Random House Prys: R230,00* *Prys onderhewig aan verandering Koop die boek by Graffiti Boeke